open-index/open-wikipedia-markdown huggingface dataset:
Partler 2006

**Partler 2006** é unha empresa galega adicada ao investimento en sociedades mercantís. Foi fundada por Amancio Ortega para a xestión de activos en Inditex e investimento.

## Notas
Valentín Sánchez Bugallo

**Valentín Sánchez Bugallo**, nado en Présaras (Vilasantar) en 1921 e finado no mesmo lugar o 3 de xaneiro de 1970, foi un mestre e alcalde de Vilasantar de 1967 até 1970.
## Traxectoria 
Foi mestre en Sobrado, Curtis, Vilariño e Présaras e xefe do Movemento en Vilasantar. Ocupou o cargo de alcalde de Vilasantar de 1967 até a súa morte en 1970. Finou en Présaras o 3 de xaneiro de 1970.

## Vida persoal 
Casou con Antonia Paz Platas e foi pai de María Teresa, Luis Manuel, María Hortensia e Juan Humberto Sánchez Paz.

## Notas
Engiadina

miniatura|dereita|O val de Engiadina.
**Engiadina**, consonte o seu nome orixinal en lingua romanche (**Engadina** na grafía italiana e **Engadin** en alemán) é un val do cantón dos Grisóns, no leste de Suíza. Nel celébrase unha popular competición de esquí de fondo, e Engadin Skimarathon, que forma parte do circuíto mundial Worldloppet.

## Lingua 
A lingua histórica principal é o romanche, falado por unhas 25 000 persoas en dúas formas dialectais: na Alta Engiadina predomina o dialecto putér, mentres que na Baixa Engiadina o dialecto vallader. Moitas veces ambas se denominan como lingua romanche ladina pola súa afinidade coa lingua ladina dolomítica. Na Alta Engiadina dende finais do século XIX, unha parte importante da poboación non fala o putér, polo que está moi difundida na zona a lingua alemá suíza; correndo mesmo o risco de desaparecer o romanche. Na Baixa Engiadina a maioría da poboación aínda fala o vallader.

## Galería de imaxes 

Ficheiro:Oberengadin.jpg|Sils, lagos de Sils e Silvaplana
Ficheiro:Silvaplana.jpg|Lago de Silvaplana e de Champfer
Ficheiro:SilsMaria.Lac.jpg|Localidad de Sils e o lago
Ficheiro:Engadiner-Seenplatte.jpg|Lagos de Engiadina con Sankt-Moritz e Celerina
Ficheiro:St Moritz-001.jpg|Localidad de Sankt-Moritz e o seu lago
Ficheiro:Samedan.jpg|Vista de Samedan, cuxo aeroporto é o máis elevado de Europa (1707 msnm)

## Notas 
## Véxase tamén 
### Ligazóns externas 
*Historia e xeografía de Engiadina 
* Imaxes do lugar
José Pablo del Bado Rivas

**José Pablo del Bado Rivas** nado o 26 de maio de 1958, é comercial, director de Pull and Bear desde 1991 ata 2024. Reside en Oleiros.
## Traxectoria
Comezou a traballar con Amancio Ortega e Rodríguez Cebrián a mediados da década de 1970 á busca de clientes. A partir de 2011 os familiares políticos de Amancio Ortega afastárono de Inditex ocupando postos en distintas empresas do grupo.

En xullo do 2024 abandonou o seu posto como director xeral de Pull & Bear, que ocupaba dende a súa fundación.

## Notas
Severino Lagares Gundín

**Severino Lagares Gundín**, nado en Vilasantar en 1899 e finado na Coruña o 4 de maio de 1951, foi un garda civil que foi designado como alcalde de Vilasantar durante a guerra civil española.

## Traxectoria 
Fillo do industrial José Larares Fandiño, que foi xuíz municipal de Vilasantar, Severino ingresou na Garda Civil.

O 5 de agosto de 1925 Manuel Blanco Fernández dirixíase ao serradoiro no que traballaba, cando ao pasar pola Ponte do Sapo recibiu dous disparos. Aínda que el non sospeitaba de ninguén, segundo o informe da Garda Civil os rumores apuntaban a Severino Lagares, fillo do dono da fábrica, aínda que ningún veciño se prestou a declarar por medo a represalias. O fiscal pedía dous anos, oito meses e dous días de prisión para Lagares, pero o caso pechouse por falta de probas.''

En marzo de 1936 foi detido e posto a disposición xudicial por celebrar unha reunión clandestina na súa casa.

Logo do golpe de Estado do 18 de xullo de 1936, o alcalde democraticamente elixido, Antonio Iglesias Corral, da Fronte Popular, foi apartado do cargo (e máis tarde fusilado) e Severino Lagares foi designado para ocupar o seu posto. Finou na Coruña o 4 de maio de 1951.
## Vida persoal 
Casou con María Mosquera Aller e foi pai de María de las Nieves, María Luisa, Julia e Jaime Lagares Mosquera.

## Notas
Martin Sensmeier

**Martin Sensmeier**, nado en Anchorage o 27 de xuño de 1985, é un actor e modelo nativo estadounidense de ascendencia tlingit, koyukon-atabascano. No ano 2016, protagonizou o remake *Os sete magníficos*.

## Filmografía 
## Notas 
## Véxase tamén 
### Ligazóns externas 
*
Michele Somma

**Michele Somma**, nado en Salerno o 16 de marzo de 1995, é un futbolista italiano. Xoga de defensa central no Piacenza, da Serie D italiana.

## Traxectoria 
Naceu en Salerno, sendo fillo de Carmen Bruzzese e do futbolista e adestrador de Latina Mario Somma, que por aquel entón xogaba no Turris. Na posición de defensa central, igual que seu pai, comezou a xogar na canteira da Polisportiva Carso, pasando logo polas categorías inferiores da Juventus e da Roma. Xogou co equipo "Primavera" do club romano e o 22 de novembro de 2014 debutou co primeiro equipo na Serie A, da man do adestrador Rudi Garcia, nun partido ante a Atalanta en Bérgamo. Durante a súa segunda campaña en Brescia fíxose coa titularidade, pero en xaneiro volveu romper o ligamento cruzado anterior, desta vez no outro xeonllo. Xa recuperado, na tempada 2017/18 disputou completos case todos os partidos do seu equipo, acadando os 65 encontros nos seus tres anos en Lombardía.

No verán de 2018 asinou co Bari, pero poucos días despois desvencellouse do club, que foi declarado en bancarrota. O 22 de agosto anunciouse a súa fichaxe polo Deportivo da Coruña, da Segunda División de España, converténdose no primeiro italiano en xogar no club galego. 

Non xogou durante as primeiras xornadas de liga, na que foi titular indiscutible a dupla de centrais formada por Pablo Marí e Domingos Duarte, producíndose finalmente o seu debut na segunda rolda da Copa do Rei, ante o Zaragoza na Romareda, onde realizou unha boa actuación xogando como titular, a pesar da eliminación do equipo. A súa estrea na liga deuse exactamente un mes despois, na goleada sobre o Elche da novena xornada en Riazor, onde substituíu nos minutos finais a David Simón. Reaparece a mediados de novembro e formou parte dos onces titulares ata febreiro, cando nun partido ante o Girona sufriu a terceira lesión grave de xeonllo da súa carreira, cunha nova rotura do ligamento cruzado anterior do xeonllo dereito. O Deportivo incorporou ao senegalés Abdoulaye Ba para cubrir o seu posto, e durante a ausencia do defensa italiano, o club descendeu á Segunda División B por segunda vez na súa historia.

En setembro de 2020 regresou a Italia e asinou como novo xogador do Palermo, da Serie C. Foi titular na maioría de partidos da súa primeira campaña na cidade siciliana, participación que caeu drasticamente na segunda, na que o equipo conseguiu o ascenso á Serie B.

## Notas 
## Véxase tamén 
### Ligazóns externas 
* Datos do xogador en bdfutbol.com 
* Perfil en Soccerway.com
AEA

As siglas **AEA** poden referirse a:
* **Asociación Europea de Atletismo**;

***Asociación de Aeroliñas Europeas**.
* **Aerial Experimental Association**, grupo de pioneiros norteamericanos da aviación constituída baixo a dirección de Alexander Graham Bell.
Asociación Europea de Atletismo

miniatura|320px|Logo da AEA
A **Asociación Europea de Atletismo** (**AEA**), en inglés, *European Athletic Association* (EAA), é a institución  que organiza e rexe o atletismo en Europa.

## Funcións 
A AEA representa ás federacións nacionais europeas de atletismo a nivel competitivo perante a Asociación Internacional de Federacións de Atletismo (IAAF).

## Eventos 
A AEA organiza anualmente numerosas competicións internacionais, das que as máis importantes son as seguintes:

* Campionato de Europa de Atletismo 
* Campionato de Europa de Atletismo Sub-23 
* Campionato de Europa de Atletismo Sub-20 
* Campionato de Europa de Atletismo Sub-18 
* Campionato de Europa de Atletismo en Pista Cuberta 
* Campionato de Europ de Campo a Través 
* Copa de Europa de Clubs

## Organización 
A estrutura xerárquica da Asociación está formada polo Presidente e os Vicepresidentes, o Congreso (que se reúne cada dous anos), o Comité Executivo, o Consello e os Comités Técnicos.

### Presidentes 
Desde a súa constitución como AEA en 1969:

## Federacións nacionais 
As federacións afiliadas á Asociación Europea de Atletismo son:

## Notas 
## Véxase tamén 
### Outros artigos 
* Asociación Internacional de Federacións de Atletismo

### Ligazóns externas 
* Páxina oficial .
Rosa María Sánchez-Yebra

**Rosa María Sánchez-Yebra Alonso**, nada en Ourense o 20 de xullo de 1962, é unha farmacéutica e economista galega.

## Traxectoria 
Sánchez-Yebra é doutora en Farmacia pola Universidade de Santiago de Compostela e ten un mestrado en Dirección e Administración de Empresas polo Instituto de Empresa. 

Pertence aos corpos de Técnicos Comerciais e Economistas do Estado Español, e da Oficina Española de Patentes e Marcas. 

Tras iniciar a súa carreira profesional en 1990 como experta en patentes químicas e farmacéuticas da Oficina Española de Patentes y Marcas, en 1999 ingresou no corpo de Técnicos Comerciales y Economistas del Estado. Desde entón ocupou diversos postos vinculados ao Ministerio de Economía y Hacienda na Dirección General del Tesoro y Política Financiera, ou como asesora responsábel da Comisión Delegada de Asuntos Económicos no Gabinete do Ministro de Hacienda. Tamén foi directora de gabinete do Secretario de Estado de Economía (2002-2004), directora da Oficina Comercial na Embaixada de España en Romenia (2004-2009) e directora do gabinete do Ministro de Economía y Competitividad (2012-2014).

O 27 de outubro de 2021 o consello de administración de Abanca aprobou o nomeamento de Sánchez-Yebra como nova conselleira independente. Esta ourensá convértese así na cuarta conselleira independente da entidade, e a súa elección sitúa por riba dun terzo (36,3 %) a proporción de mulleres no máximo órgano de xestión de Abanca, o que supón «un novo paso adiante na estratexia de igualdade da entidade», tal e como destacaron desde o banco.

## Notas
Jansemin

**Jansemin**, nado como **Jacme Boèr** e oficialmente **Jacques Boé** en Agen o 6 de marzo de 1798 e finado na mesma cidade o 4 de outubro de 1864, foi un escritor occitano, precedente  de Mistral e do rexurdimento do Felibrige.

## Traxectoria 
Jansemin naceu no seo dunha familia humilde, seu pai era xastre e súa nai serventa. Estudou no seminario e logo aprendeu o oficio de barbeiro. En 1818 abriu na súa cidade natal unha barbería e mentres barbeaba comezou a recitar versos. A partir de 1822 comezou a compoñer para o entroido local, adquirindo certa fama local que se afirmou ao recitar a súa composición *Lo Charivari* en 1825. A súa consagración chegou máis tarde ao premialo a Academia de Agen polo seu poema *Lo tres de mai*, peza de circunscancias composta con ocasión da inauguración da estatua de Henrique IV en Nerac. En 1835 apareceu a primeira versión da súa grande obra *Las Papilhòtas*, que eloxiada por Charles Nodier en *Le Temps*  logrou o recoñecemento unánime, converténdoo nunha celebridade. Percorreu Occitania declamando os seus versos diante numeroso público, e mesmo diante do rei Lois Filipe I en 1842 do emperador Napoleón III en 1853. O diñeiro logrado nos seus recitais ía para os pobres. En 1852  a Acadèmia Francesa concedeulle unha pension e o papa Pío IX fíxoo cabaleiro de San Xurxo e Lois Filipe I outorgoulle o grao de cabaleiro da Lexión de Honra.

## Obra 
Gran narrador, foi capaz de revivir a poesía popular occitana e vai influír na maioría dos poetas da xeración posterior, considerándose un precursos do Felibritge. A súa obra recolleuse nos catro volumes de *Las Papilhòtas* (1835, 1842, 1854 e 1863). Un xénero que se fixo moi popular na literatura occitana da época foi a autobiografía en verso seguindo o seu "Mous soubenis" que gabaron Charles Nodier e Charles Augustin Sainte-Beuve. Escribiu a súa obra na variedade local de Agen, que é linguadociana malia que a localidade é historicamente gascona.

## Notas
Galería de imaxes da igrexa de Santa María do Azougue

**Galería de imaxes** da igrexa de Santa María do Azougue de Betanzos

## Igrexa de Santa María do Azougue

Ficheiro:Betanzos, Santa Maria do Azogue, fachada.jpg|Fachada principal

Ficheiro:Betanzos_Santa_María_do_Azougue_3.jpg|Porta de acceso
Ficheiro:Betanzos_Santa_María_do_Azougue_4.jpg|
Ficheiro:Betanzos_Santa_María_do_Azougue_5.jpg|
Ficheiro:Betanzos_Santa_María_do_Azougue_7.jpg|
Ficheiro:Betanzos_Santa_María_do_Azougue_8.jpg|
Ficheiro:Betanzos_Santa_María_do_Azougue_9.jpg|
Ficheiro:Betanzos_Santa_María_do_Azougue_10.jpg|
Ficheiro:Xuizo final (Santa María do Azougue, Betanzos).jpg|Reprodución do Xuízo Final nunha das fachadas da igrexa.
Ficheiro:Betanzos_Santa_María_do_Azougue_11.jpg|
Ficheiro:Betanzos_Santa_María_do_Azougue_12.jpg|
Ficheiro:Igrexa de Santa María de Azougue (3387488295).jpg|Porta lateral.

Ficheiro:Betanzos, Santa Maria do Azogue 02.jpg|Tímpano da porta principal.
Ficheiro:Betanzos, Azogue 01-05.JPG|Detalle do tímpano.
Ficheiro:Santa María de Azogue (Betanzos) (3717151428).jpg|Capiteis.
Ficheiro:Betanzos,_Santa_Maria_do_Azogue,_portada.jpg|
Ficheiro:Betanzos,_Santa_María_do_Azogue,_portada.jpg|
Ficheiro:Betanzos,_Santa_Maria_do_Azogue._Portada.jpg|
Ficheiro:Iglesia de Santa María do Azougue de Betanzos (3601565886).jpg|Vista da ábsida.
Ficheiro:Iglesia de Santa María do Azougue de Betanzos (3601573336).jpg|Vista da ábsida e xardíns anexos.

### Interior

Ficheiro:Interior Azougue 6.jpg|Nave principal.
Ficheiro:Betanzos_Santa_María_do_Azougue_Interior_1.jpg
Ficheiro:Betanzos_Santa_María_do_Azougue_Interior_10.jpg
Ficheiro:Betanzos_Santa_María_do_Azougue_Interior_12.jpg
Ficheiro:Betanzos_Santa_María_do_Azougue_Interior_14.jpg
Ficheiro:Betanzos_Santa_María_do_Azougue_Interior_15.jpg
Ficheiro:Betanzos_Santa_María_do_Azougue_Interior_16.jpg
Ficheiro:Interior Azougue 1.jpg|Crucifixo e pía bautismal.
Ficheiro:Interior Azougue 2.jpg|Vista de elementos interiores.
Ficheiro:Interior Azougue 3.jpg|Interior do templo.

## Véxase tamén 
### Outros artigos 
*Galería de imaxes de Galicia
*Galería de imaxes de Betanzos
Composto cuaternario

[upright|miniatura|[Catión de amonio cuaternario. O R' pode ser o mesmo grupo ou diferentes grupos. Poden tamén estar conectados ciclicamente.]]

En química, un **composto cuaternario** é un catión que consiste nun átomo central cargado positivamente con catro substituíntes, especialmente grupos orgánicos (alquilo e arilo), excepto átomos de hidróxeno.

Os compostos cuaternarios mellor coñecidos son os sales de amonio cuaternario, que teñen un átomo de nitróxeno no centro. Por exemplo, na seguinte reacción, o átomo de nitróxeno dise que está **cuaternizado**, xa que pasou de 3 a 4 substituíntes:

:\mathrm{R_3N + RCl \longrightarrow R_4N^+ \ Cl^-}

Outros exemplos son os sales de fosfonio substituídos (R4P+), os sales de arsonio substituídos (R4As+) como a arsenobetaína, e tamén algúns supercondutores que conteñen arsénico. Tamén se describiron sales de estibonio substituídos (R4Sb+) e sales de bismutonio substituídos (R4Bi+).

## Notas 
## Véxase tamén 
### Outros artigos 
* Composto binario
* Composto ternario
* Composto onio
Unbroken (filme)

***Unbroken*** é un filme bélico estadounidense de 2014 producido e dirixido por Angelina Jolie, escrito polos irmáns Coen, Richard LaGravenese e William Nicholson, que está baseado no libro non ficticio de 2010 *Unbroken: A World War II Story of Survival, Resilience, and Redemption*, de Laura Hillenbrand. Está protagonizado por Jack O'Connell, que interpreta o atleta e soldado estadounidense Louis "Louie" Zamperini, que sobreviviu nunha balsa durante 47 días despois de que o seu bombardeiro afundise no océanos durante a segunda guerra mundial, despois do cal foi enviado a unha serie de campos de prisioneiros.

## Personaxes 
* Jack O'Connell como Louis "Louie" Zamperini
** C.J. Valleroy como Louis Zamperini de mozo
* Domhnall Gleeson como Russell "Phil" Phillips
* Garrett Hedlund como LCDR John Fitzgerald
* Miyavi como Mutsuhiro "The Bird" Watanabe
* Finn Wittrock como Francis "Mac" McNamara
* Jai Courtney como Charlton Hugh "Cup" Cupernell
* Luke Treadaway como Miller
* Spencer Lofranco como Harry Brooks
* Travis Jeffery como Jimmy	
* Jordan Patrick Smith como Cliff
* John Magaro como Frank A. Tinker
* Alex Russell como Pete Zamperini
** John D'Leo como Pete de mozo
* Vincenzo Amato como Anthony
* Louis McIntosh como Harris
* Ross Anderson como Blackie
* Maddalena Ischiale como Louise Zamperini
* Savannah Lamble como Sylvia Zamperini
* Sophie Dalah como Virginia Zamperini

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
Sacagawea

**Sacagawea**, tamén chamada **Sakakawea** ou **Sacajawea**, nada en maio de 1788 e finada o 20 de decembro de 1812, foi unha muller shoshone coñecida por axudar na expedición de Lewis e Clark e conseguir os seus obxectivos na exploración do Territorio de Luisiana.

Sacagawea viaxou coa expedición percorrendo centos de quilómetros dende Dacota do Norte até o océano Pacífico. Axudou a estabelecer contactos culturais coas poboacións de nativos americanos ademais das súas achegas na historia natural.

## Traxectoria 
As fontes de información históricas sobre Sacagawea son moi limitadas. Naceu no seu da tribo *agaidika* (comedores de salmón) ou lemhi shoshone entre Kenney Creek e Agency Creek, preto de Salmon, Idaho. En 1800, cando tiña arredor de 12 anos, ela e outras rapazas foron capturadas por un grupo de hidatsa nunha batalla que tivo como resultado a morte de varios shoshone: catro homes, catro mulleres e varios rapaces. Estivo presa nunha vila hidatsa preto de Washburn, Dacota do Norte.

Cando tiña aproximadamente 13 anos, Sacagawea foi vendida como esposa a Toussaint Charbonneau, un cazador quebequés que vivía na vila. Tamén mercou outra moza shoshone, coñecida como Otter Woman, para que fose a súa "esposa". Crese que Charbonneau mercou as dúas rapazas ós hidatsa para que fosen as súas "esposas" ou ben que gañou a Sacagawea xogando. só se rexistrou a súa intervención en poucos casos. O seu traballo como intérprete certamente axudou á expedición a negociar cos shoshone; porén, a súa achega máis valiosa á misión puido ser a súa presenza durante a dura viaxe, o cal demostrou as intencións pacíficas da mesma. Mentres atravesaban o que hoxe é o condado de Franklin, no estado de Washington, Clark sinalou, "A muller india confirmou a esas persoas as nosas intencións amistosas, xa que ningunha muller acompaña nunca a un grupo de guerra de indios nesta área," e, "a esposa de Shabono, a nosa intérprete, reconciliounos con tódolos indios; en canto ás nosas intencións amistosas, unha muller cun grupo de homes é unha mostra de paz."

## Notas 
## Véxase tamén 
### Bibliografía 
* Irene Cívico, Sergio Parra e Núria Aparicio (ilustradora). *Las chicas van donde quieren. 25 aventureras que cambiaron las historia*  Editorial Montena,  2019. ISBN 978-84-1746-064-8

### Outros artigos 
* Dólar Sacagawea

### Ligazóns externas 
* "Profile: Sacagawea", National Park Service
* *Museum of Human Beings*, un libro de Colin Sargent
* Sacagawea - A Pioneer Interpreter en teck-translations.com
Pobo shoshone

Os **shoshone** son un pobo indíxena americano con catro grandes divisións culturais e lingüísticas: os shoshone orientais en Wyoming, os shoshone setentrionais no sueste de Idaho, os shoshone occidentais en Nevada e o norte de Utah e os gosiute no oeste de Utah e leste de Nevada.

Falan a lingua shoshone, que forma parte da póla de linguas númicas dentro da familia de linguas uto-aztecas. Os shoshone eran coñecidos como os "indios serpe" polos seus veciños e polos primeiros exploradores americanos.

## Notas 
## Véxase tamén 
### Bibliografía 
* 
*
Lingua shoshone

A **lingua shoshone**, tamén escrita **shoshoni** ou **shoshoni-gosiute** (en shoshone: ''Sosoni' ta̲i̲kwappe*, *newe ta̲i̲kwappe* ou *neme ta̲i̲kwappeh'') é unha lingua númica da familia uto-azteca, falada polo pobo shoshone. O shoshone fálase principalmente na rexión da Gran Conca, nos estados de Wyoming, Utah, Nevada e Idaho. O shoshone está clasificado como en perigo severo polo Libro Vermello das Linguas Ameazadas da UNESCO.

## Notas 
## Véxase tamén 
### Outros artigos 
* Gosiute
### Ligazóns externas 
*Shoshoni Language Project - Proxecto de revitalización da lingua shoshone na Universidade de Utah.
The Nut Job

***The Nut Job*** é un filme de 2014 de animación por ordenador dirixido por Peter Lepeniotis, quen tamén escribiu o guión a carón de Lorne Cameron. Está protagonizado polas voces de Will Arnett, Brendan Fraser, Gabriel Iglesias, Jeff Dunham, Liam Neeson e Katherine Heigl. Stephen Lang, Maya Rudolph e Sarah Gadon tamén prestan a súa voz nos papeis secundarios. O filme baséase na curtametraxe animada de 2005 de Lepeniotis *Surly Squirrel*. Producido por Gulfstream Pictures, Redrover International e ToonBox Entertainment, foi estreado nos Estados Unidos o 17 de xaneiro de 2014, por Open Road Films. Cun orzamento de $43 millóns, é o filme de animación máis caro producido en Corea do Sur. O filme recadou $64,3 millóns en América do norte, cun total de $120,9 millóns recadados en todo o mundo.

Unha secuela, titulada *The Nut Job 2: Nutty by Nature*, foi estreada o 11 de agosto de 2017.

## Personaxes 
*Will Arnett como Surly
*Brendan Fraser como Grayson
*Gabriel Iglesias como Jimmy
*Jeff Dunham como Mole
*Liam Neeson como Raccoon
*Katherine Heigl como Andie
*Stephen Lang como Percy "King" Dimpleweed
*Maya Rudolph como Precious
*Sarah Gadon como Lana
*James Rankin como Fingers
*Scott Yaphe como Lucky
*Joe Pingue como Johnny
*Annick Obonsawin como Jamie

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
Pedro Antonio Sánchez Moñino

**Pedro Antonio Sánchez Moñino**, nado en Aspe (Alacant) o 12 de decembro de 1986, é un futbolista español. Xoga de extremo no Betis Florida, da Segona FFCV da Comunidade Valenciana.

## Traxectoria 
### Alicante 
Formouse como futbolista na canteira do desaparecido Alicante CF e na tempada 2005/06 debutou co Alicante B na Terceira División. O 23 de novembro de 2008 debutou co primeiro equipo do Alicante na Segunda División, nun encontro ante o Rayo Vallecano no estadio de Vallecas. Durante esa campaña disputou 27 partidos na categoría de prata, marcando dous goles diante do Eibar e do Sevilla Atlético, pero o equipo acabou descendendo.

### Real Murcia 
Tralo descenso deixou a a súa provincia natal e fichou polo Real Murcia, tamén de Segunda. Na súa primeira campaña no club murciano, disputou un total de 37 partidos e marcou tres goles, sufrindo o segundo descenso consecutivo da súa carreira, en só dous anos como profesional. Na tempada 2010/11, xa na Segunda División B, conseguiu 13 goles en liga, a mellor cifra da súa carreira, que serviu para colocarse como o cuarto máximo goleador do seu grupo, só por detrás de Rodri Ríos, Chando e Luis Alberto, e contribuíu ao ascenso do club tras proclamarse campión. Xogou unha terceira campaña no Murcia, acadando os 116 partidos oficiais e 22 goles.

### Córdoba e Zaragoza 
A continuación pasou ao Córdoba, no que xogou durante dous anos, logrando no segundo deles o ascenso á Primeira División. Con todo, non chegou a debutar na máxima categoría, pois deixou o club no verán de 2014, asinando como novo xogador do Zaragoza, tamén de Segunda. Co club aragonés anotou 10 goles en 69 encontros repartidos ao longo de dúas campañas.

### Elche e Granada 
Na tempada 2016/17 xogou no Elche, co que viviu o terceiro descenso a Segunda B da súa carreira, pasando a continuación un ano no Granada, tamén en Segunda.

### Deportivo da Coruña 
O 28 de xuño de 2018, anunciouse a súa fichaxe por dúas tempadas polo Deportivo da Coruña, da mesma categoría. Co club galego disputou un total de 27 partidos, marcando 4 goles. Xogou como titular os catro partidos da promoción de ascenso a Primeira e marcou un gol nas semifinais contra o Málaga, pero o equipo perdeu na final ante o Mallorca. Comezou a campaña 2019/20 vestindo a camiseta do Deportivo, pero pouco despois do inicio pediu ao club a súa saída por motivos familiares, polo que o seu contrato foi rescindido.

### Últimos anos 
A continuación fichou polo Albacete, co que xogou por última vez na Segunda División, na tempada 2019/20, pasando logo dous anos no Hércules. No verán de 2022 asinou co Alcoyano, da Primeira División RFEF, pero o seu contrato foi rescindido en xaneiro, despois de ter disputados dez partidos, só dous deles como titular. En febreiro de 2023 anunciouse a súa incorporación ao Betis Florida, da Betis Florida, da Segona FFCV, oitava categoría do fútbol na Comunidade Valenciana.

## Notas 
## Véxase tamén 
### Ligazóns externas 
* Datos do xogador en LaPreferente .
Trevor Cooney

**Trevor Donald Cooney**, nado o 1 de agosto de 1992 en Wilmington, Delaware, é un xogador profesional de baloncesto estadounidense que é axente libre. Cunha estatura de 1,93 metros xoga na posición de escolta.

## Traxectoria profesional 
O 15 de agosto de 2016, Cooney asinou cos Long Island Nets da NBA Development League. Nese mesmo mes de agosto, incorporouse ó Baskonia da Liga ACB para facer a pretempada. Un mes máis tarde, renovou o seu contrato co Baskonia dous meses máis.

O 5 de agosto de 2017, anunciouse a súa fichaxe polo Básquet Coruña da LEB Ouro.

## Notas 
## Véxase tamén 
### Ligazóns externas 
* Perfil en ACB.com 
* Perfil en Eurobasket.com
Dmitry Flis

**Dmitry Flis**, nado o 22 de outubro de 1984 en Kaliningrado, é un xogador profesional de baloncesto ruso que é axente libre. Cunha estatura de 2,03 metros xoga na posición de ala-pivote.

## Traxectoria profesional 
O 21 de agosto de 2009, anunciouse a fichaxe de Flis polo Obradoiro CAB na súa volta á Liga ACB. Uns poucos días máis tarde, Flis desvinculouse do Obradoiro tras non poder xogar coma nacional seleccionable, sen chegar a debutar co equipo galego.

O 25 de agosto de 2016, Flis fichou polo Club Ourense Baloncesto da LEB Ouro.

O 14 de agosto de 2017, anunciouse a súa fichaxe polo Básquet Coruña da LEB Ouro.

## Palmarés 
;Joventut Badalona
* **FIBA EuroCup: (1)**
** 2005–06
* **ULEB Cup: (1)**
** 2007–08
* **Copa do Rei: (1)**
** 2008

## Notas 
## Véxase tamén 
### Ligazóns externas 
* Perfil en ACB.com
David Copperfield

**David Seth Kotkin**, nado en Metuchen (Nova Jersey) o 16 de setembro de 1956 é un ilusionista estadounidense coñecido profesionalmente como **David Copperfield**, descrito pola revista *Forbes* como o mago de maior éxito comercial da historia.

Os especiais de Copperfield na televisión gañaron 21 premios Emmy dun total de 38 candidaturas. Célebre pola súa combinación de contacontos e ilusionismo, a súa carreira proporcionoulle once récords Guinnes, unha estrela do Paseo da Fama de Hollywood, o título de cabaleiro polo goberno francés, e a designación como "lenda viva" pola Biblioteca do Congreso dos Estados Unidos de América.

Copperfield vendeu máis de 33 millóns de entradas e gañou máis de catro mil millóns de dólares, máis que calquera outro artista individual na historia. En 2015, *Forbes* calculou as súas ganancias nos doce meses anteriores en 63 millóns de dólares e situouno como a vixésima celebridade con máis ingresos do mundo.

Cando non actúa, dirixe a súa propia cadea de once illas *resort* nas Bahamas, chamadas "Musha Cay and the Islands of Copperfield Bay".

## Traxectoria 
Copperfield naceu como David Seth Kotkin en Metuchen, Nova Jersey, fillo de pais xudeus, Rebecca, perita de seguros, e Hyman Kotkin, propietario dunha xastrería en Warren, Nova Jersey, chamada Korby's. A nai de Copperfield naceu en Xerusalén, mentres que os seus avós paternos eran xudeus inmigrantes da URSS (hoxe, Ucraína). En 1974, graduouse no Metuchen High School.

Cando tiña dez anos comezou a practicar a maxia como "Davino the Boy Magician" no seu barrio, e aos doce anos converteuse na persoa máis nova admitida na Society of American Magicians. Tímido e solitario, Copperfield viu na maxia un xeito de encaixar e máis adiante de coñecer mulleres. Cando era adolescente quedou fascinado con Broadway e coábase nos espectáculos, especialmente nos musicais de Stephen Sondheim e Bob Fosse. Con dezaseis anos, impartiu un curso de maxia na Universidade de Nova York.

Aos dezaoito anos, Copperfield entrou na Univeridade Fordham de Nova York, mais tres semanas despois abandonouna para interpretar o papel principal no musical *The Magic Man* en Chicago. Foi nese momento cando adoptou o nome artístico de "David Copperfield", pola novela de Charles Dickens porque lle gustaba como soaba. Copperfield cantaba, bailaba e creou o maioría das ilusións orixinais usadas no espectáculo, e *The Magic Man* converteuse no musical máis lonxevo na historia de Chicago Con dezanove anos creou o primeiro espectáculo "Magic of David Copperfield" no Pagoda Hotel de Honolulu.

A súa carreira televisiva comezou cando foi descuberto polo produtor Joseph Cates, que lle produciu un especial de maxia en 1977 para a ABC chamado *The Magic of ABC*, ademais de varios especiais *The Magic of David Copperfield* para a CBS entre 1978 e 2001. (1983), levitar sobre o Gran Canón (1984), atravesar a Gran Muralla Chinesa (1986), escapar da prisión de Alcatraz (1987), facer desaparecer un vagón do Orient Express (1991) e voar sobre o escenario durante varios minutos (1992).

## Notas 
## Véxase tamén 
### Ligazóns externas 
* Páxina oficial
* Project Magic
Anita Hill

**Anita Faye Hill**, nada en Lone Tree, Oklahoma o 30 de xullo de 1956, é unha profesora da Universidade de Brandeis (Waltham, Massachusetts), avogada e activista coñecida porque en 1991 acusou o candidato á Corte Suprema dos Estados Unidos, Clarence Thomas, de acosala sexualmente mentres era o seu supervisor na EEOC (Equal Employement Opportunity Commission) na década dos 80. A utilización durante o xuízo do concepto "acoso sexual" significou o dar a coñecer e popularizar un termo que dende mediados dos 70 xurdiu nos círculos do movemento feminista radical.

## Xuízo contra Clarence Thomas 
O presidente naquel entón de Estados Unidos, George H. W. Bush, propuxo ó xuíz Clarence Thomas como nomeado á Corte Suprema en 1991. Este nomeamento trouxo diversas críticas debido a que Hill acusou ese mesmo ano a Thomas de acoso sexual. Nas audiencias de confirmación ó Senado de Thomas, Hill testificou que Thomas fixéralle achegamentos de índole sexual non desexados mentres el era o seu supervisor da EEOC na década de 1980.

### Consecuencias 
Nese momento, a activista afroamericana viuse exposta a toda clase de críticas. Porén, un ano despois, en 1992, produciuse un aumento do número de norteamericanos que crían no seu testemuño. Isto serviu para levar o tema do acoso sexual á atención pública, provocando unha metamorfose nas relacións entre homes e mulleres no eido laboral. Aínda que non logrou frear a confirmación de Thomas como membro do máximo tribunal de xustiza dos Estados Unidos, o caso de Anita Hill serviu para destapar outros escándalos de abusos sexuais como o que concluíu coa destitución do secretario da Mariña dos Estados Unidos en xullo de 1992 tras investigarse que algunhas mulleres militares da Armada foron humilladas polos seus compañeiros durante unha Convención nas Vegas.

## Notas
Zach Monaghan

**Zachary Michael Monaghan**, nado o 1 de decembro de 1992 en Palatine, Illinois, Illinois, é un xogador profesional de baloncesto estadounidense. Cunha estatura de 1,88 metros pode xogar nas posicións de base e escolta e dende 2022 milita no Marín Peixegalego.

## Traxectoria profesional 
O 21 de xullo de 2015, anunciouse a súa fichaxe polo Básquet Coruña da LEB Ouro. Tras dúas tempadas na Coruña, fichou polo Limburg United belga, pero regresou ó equipo coruñés o 2 de novembro de 2017. Ó remate da tempada do seu regreso, Monaghan foi elixido pola afección coma mellor xogador do Leyma Coruña da tempada 2017/18. O 12 de xullo de 2018, anunciouse a súa renovación polo Leyma Coruña por unha tempada máis.

Tras unha tempada no BC Beroe búlgaro, Monaghan volveu a Coruña para comezar a súa terceira etapa no Básquet Coruña.

## Notas 
## Véxase tamén 
### Ligazóns externas 
* Perfil en FEB.es
Eric Descheenie

**Eric Descheenie** é un político navagho e membro do Partido Demócrata na Casa de Representantes de Arizona, elixido para representar o distrito 7 en 2016. É o director de Relacións Gobernamentais Tribais para a Xunta de Supervisores do Condado de Navajo. Tamén exerceu como ligazón tribal co Departamento de Vivenda de Arizona e a Oficina de Igualdade de Oportunidades do Gobernador.

## Eleccións 
* 2016: Descheenie e Wenona Benally non tiveron oposición nas Primarias Demócratas e nas eleccións xerais.
* 2014: Descheenie perdeu as primarias demócratas do senado do Distrito 7 ante o titular Carlyle Begay.

## Notas
Calidina

A **calidina** é unha cinina bioactiva formada en resposta a lesións nos tecidos a partir de precursores cininóxenos por medio da acción de calicreínas.

A calidina é un decapéptido cuxa secuencia é H-Lys-Arg-Pro-Pro-Gly-Phe-Ser-Pro-Phe-Arg-OH. Pode converterse en bradicinina pola acción dun encima aminopeptidase. En realidade, a calidina é idéntica á bradicinina, pero cun residuo de lisina adicional no extremo N-terminal e sinaliza tamén a través do receptor de bradicinina.

Pode ser un substrato para as carboxipeptidases M e N.

## Notas
Receptor de bradicinina

A familia do **receptor de bradicinina** é un grupo de receptores acoplados á proteína G cuxo principal ligando é o péptido bradicinina.

Existen dous receptores de bradicinina: o receptor B1 e o receptor B2.

## Receptor B1 
O receptor de bradicinina B1 é un receptor acoplado á proteína G codificado polo xene BDKRB1 en humanos. O seu principal ligando é a bradicinina, un péptido de nove aminoácidos xerado en condicións fisiopatolóxicas como a inflamación, traumas, queimaduras, shock e alerxia.

A proteína B1 sintetízase *de novo* despois dunha lesión nun tecido e a unión a este receptor orixina un incremento na concentración do ión calcio citosólico, resultando finalmente nunha resposta inflamatoria aguda e crónica.

## Receptor B2 
O receptor de bradicinina B2 é un receptor acoplado á proteína G, concretamente acoplado ás subunidades Gq e Gi. A Gq estimula a fosfolipase C para incrementar o calcio libre intracelular e a Gi inhibe a adenilato ciclase. Ademais, o receptor estimula as vías da proteína quinase activada por mitóxeno. Exprésase constitutivamente en todo o corpo en tecidos sans.

O receptor B2 forma un complexo co encima convertedor da anxiotensina (ACE), e pénsase que este xoga un papel na comunicación entre o sistema renina-anxiotensina (RAS) e o sistema cinina-calicreína (KKS). O heptapéptido anxiotensina (1-7) tamén potencia a acción da bradicinina sobre os receptores B2.

O Icatibant é un antagonista de segunda xeración do receptor B2, co que se fixeron ensaios clínicos limitados en casos de dor e inflamación. O FR 173657 é outro antagonista non péptido B2 oralmente activo, que tamén foi ensaiado limitadamente como fármaco analxésico e antiinflamatorio.

A calidina tamén sinaliza a través do receptor B2.

## Notas 
## Véxase tamén 
### Ligazóns externas 
* 
*
Wenona Benally

**Wenona Benally** é unha política navagho e membro do Partido Demócrata na Casa de Representantes de Arizona, elixida para representar o Distrito 7 en 2016. Anteriormente postulouse para a Cámara dos Estados Unidos para representar o primeiro distrito congresional de Arizona.

## Eleccións 
* 2016 Benally e Eric Descheenie non tiveron oposición nas Primarias Demócratas e nas eleccións xerais.
*2012 Benally presentouse nas eleccións de 2012 para a Cámara dos Estados Unidos para representar o primeiro distrito de Arizona. Foi derrotada pola ex congresista Ann Kirkpatrick que gañou as eleccións xerais. Benally recibiu o 36,26% dos votos.

## Notas
Epipogium aphyllum

A ***Epipogium aphyllum*** é unha especie da familida das Orchidaceae.

## Características 
É unha especie difícil de observar pola súa bioloxía. Non ten follas verdes e vive normalmente en forma de rizoma subterránea, asociándose a fungos que lle proporcionan o alimento. Só en anos cunhas condicións ótimas de humidade e temperatura desenrola un pequeno tallo con flores que saen á superficie. Isto acontece en poucos lugares e cada varios anos. Así no Reino Unido, volveuse a citar no 2010, tras 23 anos de vida. Por todo isto recibe o sobrenome de *ghost orchid* (*orquídea pantasma*) en inglés.

## Distribución 
Vive en rexións mornas e frías de Europa e Asia. Está moi ligada ós faiais e abetais. E considérase un indicador de masas forestais maduras e ben conservadas. Debido á regresión dos bosques nas que vive, considérase unha especie ameazada.

## Notas
Gregorio Couto

**Gregorio Couto**, nado en Bora (Pontevedra), foi un autor teatral do século XVIII.

## Traxectoria
Sábese pouco da súa vida. En 1752 figuraba como aprendiz de cantería no *Catastro de Ensenada*. Da súa autoría consérvase o *Sainete ou Entremés de Bora*, peza realizada quizais con posterioridade ao citado ano de 1752, en que aparecen temas tan importantes como a crítica ao poder do alcalde ou a denuncia do abandono lingüístico por parte das persoas que ocupan cargos políticos.
## Véxase tamén
### Bibliografía
* , Juan Javier (2010): *A Literatura Galega dos Séculos Escuros e do Prerrexurdimento*, tese de doutoramento dirixida por Luciano Rodríguez Gómez, Universidade da Coruña.
*Baldomir Cabanas, Xohán Xabier (2012): *Historia da Literatura dos Séculos Escuros e do Prerrexurdimento. A escrita literaria galega entre os anos finais do século XV e a década de 1840*, Saarbrücken: Editorial Académica Española.
Entremés de Bora

O ***Entremés de Bora*** ou ***Sainete de Bora*** é unha das poucas obras teatrais íntegras en lingua galega dos Séculos Escuros. O seu autor foi Gregorio Couto. Foi publicada por Fermín Bouza-Brey no ano 1949, a través do seu estudo "Teatro de Carnaval en Galicia", incluído na madrileña *Revista de Dialectología y Tradiciones Populares*.

## Trama e características
O argumento da obra é, *a priori*, simple. Un alcalde dunha certa idade quéixase aos seus criados da súa veciña, unha muller definida como "vella" e que se lamenta polo olfacto que provén da cociña do alcalde. Entre outros subtemas, aborda o abandono lingüístico, encerra unha denuncia do abuso de poder e retrata o machismo (declara que as mulleres son "bestias afligidas").

## Notas 
## Véxase tamén 
### Bibliografía 
* , Juan Javier (2010): *A Literatura Galega dos Séculos Escuros e do Prerrexurdimento*, tese de doutoramento dirixida por Luciano Rodríguez Gómez, Universidade da Coruña.
* Baldomir Cabanas, Xohán Xabier (2012): *Historia da Literatura dos Séculos Escuros e do Prerrexurdimento. A escrita literaria galega entre os anos finais do século XV e a década de 1840*, Saarbrücken: Editorial Académica Española.
Arquitectura brutalista

O **brutalismo** é un estilo arquitectónico surxido do Movemento Moderno e que tivo o seu auxe entre as décadas de 1950 e 1970. Nun comezo estivo baseado no traballo do arquitecto suízo Le Corbusier e en Eero Saarinen. 

[miniatura|252x252px|Western City Gate, en [Belgrado, Serbia. Exemplo de arquitectura brutalista.|esquerda]]
## Termo 
O nome ten a súa orixe no termo francés *béton brut*, en galego «formigón cru», termo usado por Le Corbusier para describir a elección dos seus materiais. Máis tarde, na década de 1960, o crítico de arquitectura británico Reyner Banham adaptou o termo e renomeuno coma «brutalismo» (en inglés: *brutalism*), que identificaba o estilo emerxente.

## Extensión 
O estilo volveuse moi popular entre clientes gobernamentais e institucións, con numerosos exemplos en países de fala inglesa (como o Reino Unido, Estados Unidos, Canadá ou Australia), Europa Occidental (Francia, Alemaña ou Italia) e países do antigo Bloque comunista.

## Exemplos 

Ficheiro:Biblioteca Nacional BA.jpg|Biblioteca Nacional de Arxentina, en Bos Aires.
Ficheiro:Cuzco, Madrid.JPG|Torre do complexo ministerial Cuzco, en Madrid.
Ficheiro:Richterove Rakete Zagreb.jpg|Torres Richter, en Zagreb, Croacia.
Ficheiro:Trellick Tower south.jpg|Torre Trellick en Londres.
Ficheiro:Habitat 67, southwest view.jpg|Habitat 67, en Montreal, Canadá.
Ficheiro:Escuela Técnica Superior de Arquitectura.001 - UDC.jpg|Escola Técnica Superior de Arquitectura da Coruña.

## Notas 
## Véxase tamén 
* Arquitectura moderna
* Bauhaus
* Formigón armado
* Racionalismo arquitectónico
Precalicreína

A **precalicreína** (PK), tamén chamado *factor de Fletcher*, é unha serina protease cunha masa molecular relativa (Mr) de 85&nbsp;000, que forma un complexo co cininóxeno de alto peso molecular. A PK é o precursor da calicreína do plasma, que é unha serina protease que activa as cininas do sistema cinina-calicreína. A PK é clivada para producir calicreína polo factor XII activado (factor de Hageman).

## Estrutura 
A precalicreína é homóloga do factor XI, e de xeito similar consta de catro dominios mazá e un quinto dominio catalítico de serina protease. Os catro dominios mazá crean unha plataforma discoidal arredor da base do dominio catalítico. Porén, a diferenza do factor XI, a precalicreína non forma dímeros.

A precalicreína é activada para formar calicreína pola clivaxe feita polo factor XII dun enlace homólogo ao enlace correspondente clivado durante a activación do factor XI.

## Deficiencia de precalicreína 
As deficiencias hereditarias na PK son moi raras. Poden causar un tempo de tromboplastina parcial activado prolongado, que poden ser corrixidas por incubación do plasma do paciente.

As deficiencias na PK poden tamén orixinarse debido a algúns estados patolóxicos, como o anxioedema, infección, coagulación intravascular diseminada e anemia falciforme.

## Descubrimento da precalicreína 
A PK foi descrita inicialmente por Hathaway et al. en 1965 despois de encontrar unha familia de Kentucky que presentaba resultados de tempo de tromboplastina parcial activado moi anormais, pero non mostraban síntomas de hemorraxias. A familia parecía ter herdado unha deficiencia nun factor de coagulación descoñecido, denominado “factor de Fletcher” polo apelido desa familia. En 1973 Kirk Wuepper determinou que o factor de Fletcher e a precalicreína eran a mesma molécula.

## Notas
Cininóxeno

[miniatura|350px|Estrutura de dominios dos dous cininóxenos e xene do que proceden. Obsérvese o [empalme alternativo no extremo 3', que afecta aos dominios 5 e 6.]]
Os **cininóxenos** son proteínas precursoras das cininas, pero tamén teñen outras funcións. As cininas son péptidos bioloxicamente activos; a forma parental é a bradicinina.

Hai dous tipos principais de cininóxenos, que están codificados no mesmo xene humano (*KNG*) e o transcrito dese xene sofre un empalme alternativo na rexión 3′ orixinando dous transcritos diferentes, que dan lugar aos dous tipos seguintes de cininóxenos: 
* Cininóxeno de alto peso molecular, que é producido principalmente polo fígado, pero é sintetizado en células endoteliais e está presente nas plaquetas e neutrófilos. Actúa como cofactor para a precalicreína, o factor XI e o factor XII nos sistemas da coagulación e inflamación. Non ten actividade encimática intrínseca. Estes cininóxenos de alto peso moleclar son clivados dando bradicinina e calidina polas calicreínas do plasma e dos tecidos.
* Cininóxeno de baixo peso molecular, que é producido localmente en numerosos tecidos e segregado xunto coa calicreína.

Existe un terceiro tipo, o **cininóxeno** T (*T-kininogen*), que se encontra en ratas, pero non en humanos.

Proteínas estreitamente relacionadas son as cistatinas.

## Notas 
## Véxase tamén 
### Ligazóns externas 
* 
*O sistema formador de cininas en sav.sk
Stepan Meniok

**Stepan Meniok** (en ), nado o 19 de agosto de 1949 en Nakonechne (RSS de Ucraína), é un relixioso católico ucraíno, dende 2002 exarca arquiepiscopal de Donetsk.
## Traxectoria 
Naceu nunha familia grecocatólica o 19 de agosto de 1949 en Nakonechne, no distrito de Yavoriv.

O 8 de novembro de 1975 profesou como membro da Congregación do Santísimo Rendentor, facendo os votos solemnes o 8 de outubro de 1981.

O 8 de xullo de 1984 foi ordenado sacerdote	polo tamén redentorista Volodymyr Sterniuk.

O 11 de xaneiro de 2002 foi nomeado exarca arquiepiscopal do novo exarcado de Donetsk, e bispo titular de *Acarassus*. Recibiu a consagración episcopal o 15 de febreiro de mans do arcebispo maior de Lviv Liubomyr Huzar.

## Notas
Mirza Bulic

**Mirza Bulic**, nado o 27 de xuño de 1992 en Celje, é un xogador esloveno de baloncesto profesional que xoga no ICG Força Lleida da Liga LEB Ouro.

## Traxectoria profesional 
O 23 de xullo de 2018, anunciouse a súa fichaxe polo Leyma Coruña da Liga LEB Ouro. O 17 de xuño de 2019, Bulic e o Básquet Coruña acordaron a súa renovación por unha tempada máis. O 3 de decembro de 2019, o Básquet Coruña e Bulic acordaron a rescisión do contrato do xogador.

O 6 de decembro de 2019, Bulic asinou co Club Melilla Baloncesto da Liga LEB Ouro ata o final da tempada.

O 14 de agosto de 2020, Bulic asinou unha tempada co Força Lleida CE da Liga LEB Ouro.

## Notas 
## Véxase tamén 
### Ligazóns externas 
*Perfil en Eurobasket.com
Sergi Pino

**Sergio Pino Capdevila**, nado o 3 de xullo de 1987 en Barcelona, é un ex xogador catalán de baloncesto profesional.

## Traxectoria profesional 
O 2 de agosto de 2018, anunciouse a súa fichaxe polo Leyma Coruña da Liga LEB Ouro. Tras unha tempada na Coruña, anunciou a súa retirada do baloncesto profesional.

## Notas 
## Véxase tamén 
### Ligazóns externas 
*Perfil en ACB.com
Carlos Muiños Reboredo

**Carlos Muiños Reboredo**, tamén coñecido coma **Carlos Dula**, nado o 17 de agosto de 1941 en Redondela é un exfutbolista galego que xogaba na demarcación de dianteiro. É primo do tamén futbolista Germán Muíños.

## Traxectoria 
Comezou a xogar a fútbol en varios equipos infantís de Redondela o mesmo tempo que practicaba outros deportes coma a natación é o wáter-polo, chegando a ser campión galego dos 200 m bolboreta en 1957.

En 1955 pasou a formar parte do equipo xuvenil do CD Choco, co que participou no campionato de España de 1957. Ese mesmo ano acadou o subcampionato galego de afeccionados co equipo sénior do club. Tras un ano no Zeltia de Porriño ficha polo Celta de Vigo no ano 1960, porén antes de comezar a tempada sae cedido ao seu club de orixe, o Choco CD recentemente ascendido á Terceira División, o ano seguinte repetiría cesión co mesmo detino.

No verán de 1962 ficha polo Pontevedra CF, equipo co que acada o ascenso a Primeira División e consegue debutar na máxima categoría a pesar de non contar con demasiadas oportunidades. En 1964 pasa ao Racing de Ferrol, no que milita durante cinco tempadas, ao final das cales ficha polo CD Choco onde se retira do fútbol.

## Véxase tamén 
### Ligazóns externas 
*
Jonathan Araujo

**Jonathan Araujo Made**, nado o 19 de xullo de 1996 en San Cristóbal, é un xogador dominicano de baloncesto profesional.

## Traxectoria profesional 
O 9 de agosto de 2018, anunciouse a súa fichaxe polo Leyma Coruña da Liga LEB Ouro.

## Notas 
## Véxase tamén 
### Ligazóns externas 
*Perfil en RealGM.com
Michael Wiwchar

**Michael Wiwchar**, nado o 9 de maio de 1932 en Komarno (Canadá), é un relixioso católico ucraíno, bispo de Chicago entre 1993 e 2000, e bispo de Saskatoon entre 2000 e 2008.
## Traxectoria 
Naceu nunha familia grecocatólica o 9 de maio de 1932 en Komarno, unha aldea hoxe parte do concello rural de Armstrong, en Manitoba. O 27 de setembro de 1953 profesou como membro da Congregación do Santísimo Redentor, facendo os votos solemnes o 27 de setembro de 1957.

O 28 de xuño de 1959 foi ordenado sacerdote	polo tamén redentorista Maksym Hermaniuk, entón arcebispo de Winnipeg.

O 2 de xullo de 1993 foi nomeado bispo de San Nicolao de Chicago. Recibiu a consagración episcopal o 28 de setembro de mans do metropolita de Filadelfia Stefan Sulyk.

O 20 de novembro de 2000 foi nomeado bispo de Saskatoon, aínda que permaneceu tamén como administrador apostólico de Chicago até o 25 de marzo de 2003. Retirouse o 2 de maio de 2008.

## Notas